ນຶ່ງ​ຄົນ​ບາດເຈັບ ໃນ​ການ​ຍິງ​ກັນ ​ຢູ່​ວັດອິ​ສ​ລາມ ໃນ​ປະ​ເທດ ນໍ​ເວ
ໂຄ​ສົກ​ຕຳຫຼວດ​ຄົນ​ນຶ່ງ​ໄດ້​ກ່າວ​ວ່າ ຜູ້​ຕ້ອງ​ສົງ​ໄສ ໄດ້​ອາ​ໄສ​ຢູ່​ໃກ້​ກັບ “ໂບດ​ອິ​ສ​ລາມ” ນັ້ນ.
ມືປືນຄົນນຶ່ງໄດ້ເປີດສາກຍິງປືນ ໃນວັດອິສລາມແຫ່ງນຶ່ງ ທີ່ນະຄອນຫຼວງ ອອສໂລ ຂອງປະເທດ ນໍເວ ໃນວັນເສົາວານນີ້, ແລະມີຄົນນຶ່ງໄດ້ຮັບບາດເຈັບ ມັນຍັງບໍ່ທັນຊັດເຈນ ໃນທັນທີວ່າ ຜູ້ເຄາະຮ້າຍໄດ້ຮັບບາດເຈັບ ຈາກການຖືກຍິງ ຫຼືບໍ່ ໃນຕອນແລງຂອງວັນເສົາວານນີ້, ຕຳຫຼວດໄດ້ພົບເຫັນສົບ ຂອງແມ່ຍິງໜຸ່ມຄົນນຶ່ງ ຢູ່ເຮືອນຂອງຜູ້ຕ້ອງສົງໄສ ຕຳຫຼວດໄດ້ກ່າວໃນຖະແຫຼງການສະບັບນຶ່ງວ່າ ຜູ້ຕ້ອງສົງໄສ, ເຊິ່ງປັດຈຸບັນໄດ້ຖືກ ຄວບຄຸມຕົວນັ້ນ, ຈະຖືກສອບປາກຄຳ “ກ່ຽວກັບ ເຫດການທີ່ໄດ້ເກີດຂຶ້ນ ຢູ່ວັດ ອິສລາມ ແລະການຄາດຕະກຳ ” ຕຳຫຼວດໄດ້ເວົ້າວ່າ ຜູ້ຕ້ອງສົງໄສ ມີອາຍຸຊາວກວ່າປີ ແລະ “ເປັນຊາວໜຸ່ມພົນລະ ເມືອງຂອງນໍເວ, ພ້ອມກັບມີເຊື້ອສາຍເປັນຄົນນໍເວ ” ໂຄສົກຕຳຫຼວດຄົນນຶ່ງ ໄດ້ກ່າວວ່າ ຜູ້ຕ້ອງສົງໄສ ໄດ້ອາໄສຢູ່ໃກ້ກັບ “ວັດອິສລາມ” ນັ້ນ ທ່ານ ເອີຟານ ມູສຕາກ, ຫົວໜ້າຂອງວັດອິສລາມດັ່ງກ່າວ, ໄດ້ເຂົ້າໄປໃນສະຖານທີ່ ບູຊາບໍ່ດົນຫຼັງຈາກ ເກີດການຍິງກັນ ທ່ານໄດ້ກ່າວຕໍ່ອົງການຂ່າວ ຝຣັ່ງ AFP ວ່າ ທ່ານໄດ້ເຫັນ “ຊອງລູກປືນກະຈາຍຢູ່ ແລະ ເລືອດຢູ່ຜ້າພົມ ແລະ ທ່ານກໍໄດ້ເຫັນນຶ່ງ ໃນສະມາຊິກຫຼາຍຄົນຂອງທ່ານ ນັ່ງທັບຜູ້ກະທຳຜິດ ” ອີງຕາມອົງການຂ່າວ AFP, ສະມາຊິກ ວັດອິສລາມ ຜູ້ທີ່ປາກົດວ່າໄດ້ປາບມືປືນນັ້ນ, ແມ່ນຜູ້ຊາຍອາຍຸ 75 ປີ ຜູ້ທີ່ໄດ້ອ່ານຄຳພີ ໂຄຣານ ໃນເວລາທີ່ມືປືນໄດ້ເປີດສາກຍິງ ຕຳຫຼວດບໍ່ໄດ້ອະທິບາຍ ວິທີທີ່ຜູ້ຊາຍສະລາຄົນດັ່ງກ່າວ ສາມາດປາບຜູ້ຊາຍທີ່ໜຸ່ມ ກວ່າໄດ້ແນວໃດ